آمریکا دیش ایشلری باخانی رکس تیلرسونون آنکارا سفرین‌ده، تورکیه و آمریکانین استراتژیک اورتاقلیغینا دایر وئریلن آچیقلامادا، ترور هؤرگوتو پ‌کاکا/کاج‌کا/پ.ی.د-ی.پ.گ ایله مباریزه‌یه ایشاره ائدیلدی.
تیلرسونون، ۱۵-۱۶ فوریه آنکارا سفرینده خاریجی ایشلر باخانی مؤولود چاووش‌اوغلو ایله دوزنله‌دیگی اورتاق مطبوعات کنفرانسینین آردین‌دان یاییملانان "تورکیه-آمریکا استراتژیک اورتاق‌لیغی حاقین‌دا اورتاق آچیقلاما" باش‌لیغینی داشییان بیلدیریده، تروریزمله مباریزه‌یه دایر ایفاده‌لر پ‌کاکانین سوریه قولو ترور هؤرگوتو پ.ی.د/ی.پ.گ‌یه وورغو ائدیلدی.
آچیقلامادا، "تورکیه و آمریکا، داعش، پ‌کاکا، القاعده و دیگر بوتون ترور هؤرگوتلری و بونلارین اوزانتیلاری ایله مباریزه قونوسون‌داکی قرارلی‌لیقلارینی تکرارلارلار". ماده‌سی، آمریکانین دیپلوماتیک سؤیلمینده یئنی بیر دوروما ایشاره ائتدی.
ترور هؤرگوتو پ‌کاکانین سوریه اوزانتیسی پ.ی.د-ی.پ.گ ایله مباریزه‌نین آمریکایلا حاضرلانان اورتاق متنه داخیل ائدیلمه‌سی، واشینگتون رهبرلیگینین آنکارالیا آنلاییش بیرلیگی تامین ائتمه نقطه‌سین‌ده فرق‌لی بیر دوروما گلمه‌سی شکلین‌ده یوروملاندی.
